REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 602-03/20-06/25

URBROJ: 251-287-20/06-04/9

Zagreb, 8. rujna 2020.

**Z A P I S N I K**

43. sjednice Školskog odbora Industrijske strojarske škole, održane dana 7. rujna 2020. godine u uredu ravnatelja Škole.

Sjednici prisustvuju sljedeći članovi Školskog odbora:

1. Iva Bojčić, predsjednica Školskog odbora

2. Božo Čužić, zamjenik predsjednice Školskog odbora

3. Ilija Krstanović, član

4. Jadranko Kezerić, član

5. Snježana Barbarić, članica

6. Nenad Predovan, član

7. Ana Vereš, članica

Ostali prisutni:

1. Nenad Pavlinić, ravnatelj

2. Marija Horvatić, tajnik Škole

Sjednica je započela u 17:17 sati.

Zapisnik vodi Marija Horvatić, tajnica Škole

Gospođa Iva Bojčić, predsjednica Školskog odbora, pozdravlja nazočne i otvara 42. sjednicu Školskog odbora, potvrđuje da su na sjednici nazočni svi članovi te da postoji potrebna većina za rad i odlučivanje.

 **D n e v n i r e d:**

1. Verifikacija zapisnika 42. sjednice Školskog odbora
2. Davanje prethodne suglasnosti Školskog odbora na Zamolbu roditelja za upis učenika starijeg od 17 godina u 1. razred
3. Davanje suglasnosti za Protokol za sprječavanje i suzbijanje epidemije COVID-19 vezano za rad Industrijske strojarske škole u školskoj godini 2020./2021.
4. Davanje prethodne suglasnosti za zapošljavanje Tomislava Bešlića i Petre Pretković
5. Razno

Dnevni red je sa sedam glasova “za“, jednoglasno usvojen.

**AD.1.**

Predsjednica Školskog odbora, Iva Bojčić, daje na verifikaciju Zapisnik s 42. sjednice Školskog odbora koji prisutni članovi Školskog odbora jednoglasno usvajaju.

**AD.2.**

Predsjednica Školskog odbora, Iva Bojčić upoznaje članove Školskog odbora sa sadržajem Zamolbe roditelja za upis učenika Benjamina Seferovića u 1. razred, navodeći razloge

podnošenja Zamolbe kao i razloge kasnijeg upisa i pohađanja Osnovne škole.

Nakon izlaganja i čitanja Zamolbe, predsjednica Školskog odbora, Iva Bojčić daje na glasanje 2. točku Dnevnog reda koju članovi Školskog odbora jednoglasno usvajaju.

**AD.3.**

Predsjednica Školskog odbora, Iva Bojčić daje na glasanje 3. točku Dnevnog reda, odnosno Davanje suglasnosti na Protokol za sprječavanje i suzbijanje epidemije COVID-19 vezano za rad Industrijske strojarske škole u školskoj godini 2020./2021., koji Protokol su članovi Školskog odbora zaprimili ranije putem elektroničke pošte te se jednoglasno usuglasili kako nema potrebe za obrazlaganjem.

Navedenu točku dnevnog reda članovi Školskog odbora jednoglasno usvajaju.

**AD.4.**

Predsjednica Školskog odbora, Iva Bojčić daje riječ ravnatelju, gospodinu Nenadu Pavliniću, kako bi obrazložio četvrtu točku dnevnog reda, odnosno davanje prethodne suglasnosti Školskog odbora za zasnivanje radnog odnosa na određeno do 60 dana za Tomislava Bešlića, nastavnika tjelesne i zdravstvene kulture i Petre Pretković, nastavnice matematike.

Slijedom navedenog predsjednica Školskog odbora, Iva Bojčić, daje na glasanje 4. točku Dnevnog reda, koju prisutni članovi Školskog odbora jednoglasno usvajaju, za svakog kandidata pojedinačno.

**AD.5.**

Predsjednica Školskog odbora, Iva Bojčić daje riječ ravnatelju, gospodinu Nenadu Pavliniću, koji ukratko obavještava članove Školskog odbora kako je Industrijska strojarska škola sukladno Odluci Vlade o načinu izvođenja nastave u osnovnim i srednjim školama kao i na visokim učilištima te obavljanju rada u ustanovama predškolskog odgoja i obrazovanja u uvjetima epidemije COVID-19 te [Modelu i preporuci za rad u uvjetima povezanima s COVID-19](https://www.srednja.hr/zbornica/izasle-nove-najdetaljnije-preporuke-velikom-dokumentu-razraden-plan-nastave-evo-sto-vas-ocekuje/) u pedagoškoj/školskoj godini 2020./2021., Ministarstva znanosti i obrazovanja, odabrala A model izvođenja nastave, odnosno pohađanje nastave u Školi uz pridržavanje epidemioloških mjera.

Također izvještava kako je započelo preuređenje Školskih prostorija za projekt Regionalnog centra kompetentnosti te kako će se uskoro krenuti i sa sanacijom štete nastale uslijed potresa.

Ujedno izvještava članove ŠO kako je sukladno projektnom pozivu za rad na projektima RCK u kojem je naša Škola partner, predviđen određeni broj radnika Škole. Sukladno članku 99.a Zakona o odgoju i obrazovanju potrebna je prethodna suglasnost ŠO. S radnicima bi ravnatelj sklopio Aneks Ugovora o radu, nakon dobivanja potrebnih uputa o zapošljavanju radnika škole na projektu od strane nadležnog Ministarstva. Također je predviđen i rad ravnatelja Škole na projektu, a sukladno Zakonu sporazum s ravnateljem sklapa Školski odbor.

Traži se prethodnu suglasnost za sljedeće radnike Škole:

Nenad Pavlinić, prof.

Kristinka Lemaić, ing. stroj.

**Odluka**

**Ravnatelju Škole jednoglasno data prethodna suglasnost za njegov rad i rad radnika Škole na projektu Regionalni centar kompetentnosti Faust – strojarstvo, sukladno prethodnom popisu.**

Školski odbor ujedno i sklapa sporazum s ravnateljem Nenadom Pavlinićem te donosi Odluku o imenovanju članova projektnog tima. Sporazum stupa na snagu 1.10.2020. godine

 Sjednica je završena u 17:38 sati.

Privitak:

-Prijedlog Sporazuma o radu na EU projektu Školskog odbora i ravnatelja Škole

- Odluka o imenovanju članova projektnog tima

Zapisnik vodila: Predsjednica Školskog odbora:

Marija Horvatić, struc. spec. adimn. publ.. Iva Bojčić, prof.